شه‌فه‌ق نيوز/ ده‌يان كه‌س له‌ شار سلێمانى له‌وه‌ر ده‌رخستن ناڕه‌زايه‌تى له‌باره‌ى بۆردمانكردن كويه‌ى ئه‌زمه‌ڕ له‌لايه‌ن توركياوه‌ خوه‌ينيشانداين ئه‌نجام دريا ك بويه‌ هووكار كوشان و زه‌خمداربوين چه‌ن كه‌سيگ و له‌ناونيانيش دو ئه‌ندام پارت كارگه‌ره‌يل كوردستان.
خوه‌ينيشانده‌ره‌يل له‌و خوه‌ينيشانداينه‌ ئدانه‌ى سياسه‌ت و په‌لاماره‌يل توركيا كردن دژ كورد و كوشتن و ئاواره‌كردنيان و بۆردومانكردنيان له‌ هه‌ر شوونيگ و داوايش له‌ كۆمه‌ڵگاى ناوده‌وڵه‌تى و نه‌ته‌وه‌يل يه‌كگرتگ كردن ده‌سوه‌جى ده‌خاڵه‌ت بكه‌ن و ده‌سدريژيه‌يل ئه‌و ده‌وڵه‌ته‌ بووسننه‌و.
جى باسه‌، له‌ نيمه‌ى ئى مانگه‌ له‌ بوردومانيگ توركى وه‌ ته‌ياره‌يل بى ته‌ياره‌وان ك كويه‌ى ئه‌زمه‌ڕ له‌ پاريزگاى سلێمانى كرده‌ ئامانج دو كه‌س كوشيان و زياتر له‌ چوار كه‌سيش زه‌خمدار بوين.
